Våren 1965 var The Beatles travelt opptatt med innspillingen av filmen Help! samtidig som de også var i Abbey Road Studios for å spille inn sanger som skulle bli med i filmen og på deres fremtidige album Help!. Samtidig hadde de press på seg for å fylle opp sangkvoten på elleve sanger på et nær fremtidig amerikansk album ved navn Beatles VI. De manglet to spor og hadde ikke ferdigskrevet nye sanger per 10. mai 1965 da de var booket for innspilling.